Rude

Rude (בעברית: גס) הוא סינגל הבכורה של להקת מג'יק! הקנדית מתוך אלבום האולפן הראשון שלהם, Don't Kill the Magic. השיר פורסם לראשונה ב-11 באוקטובר 2013 כסינגל שיווקי, ואז פורסם מחדש ב-24 בפברואר 2014 דרך סוני מיוזיק אנטרטיינמנט. ברמיקס הרשמי לשיר משתתפים קיד ינק, טיי דולה סיין וטראוויס בארקר.

השיר זכה להצלחה מסחרית בינלאומית על רקע ביקורות מעורבות מצד המבקרים. השיר הגיע בשיאו במקום השישי בקנדה הוט 100, והגיע לראש המצעדים בארצות הברית ובבריטניה, ולעשירייה הפותחת במצעדי מדינות רבות, בהן אוסטרליה, ניו זילנד, אירלנד, דנמרק, הולנד ושוודיה. "Rude" היה השיר התשיעי הנמכר ביותר לשנת 2014, כאשר נמכרו 8.6 מיליון מעותקיו. השיר זכה בפרס ג'ונו לסינגל השנה.<ref name="Ifpi2015"></ref>

== רקע ==
Rude נכתב על ידי נסרי, אדם מסינגר, מארק פליזר, בן ספיבק ואלכס טאנאס, והופק על ידי מסינגר.

השיר נקרא על שם מונח הרגאיי "rude boy", והוא מדבר על אדם שרוצה להתחתן עם בחירת ליבו אך מבקש את האישור מאביה שמסרב בתוקף ולכן זוכה לכינוי ״גס רוח״ (באנגלית: Rude, שם השיר). השיר מבוסס על סיפור אמיתי שקרה לסולן מג'יק!, נסרי, שהיה בקשר לא בריא עם בת זוגו הקודמת, ולאחר ששניהם הסתכסכו ביניהם, הלהקה החליטה לקרוא לשיר בשם זה.<ref></ref>

== ביקורות ==
הביקורות על Rude היו מעורבות. 4Music החמיא לשיר באומרו: "האזן פעם אחת ותתמכר".<ref name="4music"></ref> ביקורת ב-Psychology Today התייחסה לקשר בין מילות השיר לעמדות חברתיות ביחס ליחסים בין-גזעיים,<ref name="race"></ref> ואילו המגזין טיים כינה את Rude כשיר הגרוע ביותר של שנת 2014, ומתח ביקורת על "צליל הרגאיי-פיוז'ן המחוטא" שלו ועל התוכן המילולי.<ref></ref> ב-Renowned for Sound זכה השיר לדירוג של 4 מתוך 5 כוכבים, וכונה כ-"כיף וקליל".<ref></ref>

== וידאו קליפ ==
בווידאו קליפ הנלווה לשיר מופיעה הלהקה, כאשר היא מבצעת את השיר במוסך. בסצנות אחרות מופיע נסרי במערכת יחסים עם אישה, אותה מגלמת הדוגמנית אילה פרקר. לאחר מכן מבקש נסרי מאביה השמרני, אותו מגלם השחקן בריאן קנודסון,<ref></ref> את ידה בנישואין, אך האב מסרב ולא מסביר מדוע. האם, אותה מגלמת השחקנית מרי קיי מקרטני, פחות קשוחה מהאב. בסופו של דבר, נסרי מציע לה בסתר, יחד עם שאר חברי הלהקה, לנסות לשכנע את האב, אך הוא עדיין מסרב. נסרי מתחתן איתה בכל מקרה, והיא נוטשת את בית אביה המגן יתר על המידה אחת ולתמיד. הסרטון פורסם בחשבון היוטיוב של הלהקה ב-5 בדצמבר 2013.<ref></ref> נכון לספטמבר 2020, הסרטון בעל מעל ל-1.8 מיליארד צפיות ביוטיוב, והוא אחד מ-70 הסרטונים הנצפים ביותר באתר.<ref></ref>

== מיקומי שיא ==

== היסטוריית יציאות ==
{| class="wikitable plainrowheaders"
! scope="col" |מדינה
! scope="col" | תאריך
! scope="col" | פורמט
! scope="col" | חברת תקליטים
|-
! scope="row" |רחבי העולם<ref></ref><ref></ref>
| 11 באוקטובר 2013
| הורדה דיגיטלית
| סוני מיוזיק אנטרטיינמנט
|-
! rowspan="3" scope="row" |ארצות הברית<ref></ref><ref></ref><ref></ref>
| 24 בפברואר 2014
| Adult album alternative
| rowspan="2" |לטיום, RCA, סוני
|-
| rowspan="2" | 17 במרץ 2014
| Adult contemporary music
|-
| רדיו להיטים עכשוויים
| RCA
|-
! scope="row" |גרמניה
| 28 בפברואר 2014
| סינגל CD
| rowspan="2" | לטיום, סוני
|-
! scope="row" |בריטניה<ref></ref>
| 20 ביולי 2014
| הורדה דיגיטלית
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלי בכורה מ-2013
קטגוריה:שירים באנגלית
קטגוריה:שירים על נישואים
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי יהלום במקסיקו